b'\n_START_ARTICLE_\nVasilij Nikanorovi\xc4\x8d \xc5\xa0en\xc5\xa1in\n_START_SECTION_\n\xc5\xbdivljenje\n_START_PARAGRAPH_\n9. decembra 1797 je vstopil v voja\xc5\xa1ko slu\xc5\xbebo in 30. septembra naslednje leto je bil povi\xc5\xa1an v zastavnika. Leta 1805 je sodeloval v bojih v Avstriji in leta 1807 proti Francozom; proti tem se je odlikoval v bojih in bil povi\xc5\xa1an v stotnika._NEWLINE_14. aprila 1809 je bil povi\xc5\xa1an v polkovnika in preme\xc5\xa1\xc4\x8den v Arhangelogorodni mu\xc5\xa1ketirski polk, ki je bil v sestavi Donavske armade. Sodeloval je v bojih proti Turkom (1809-11) in 17. junija 1811 je postal poveljnik polka._NEWLINE_Med veliko patriotsko vojno se je odlikoval v bojih proti Francozom in bil 15. septembra 1813 povi\xc5\xa1an v generalmajorja. 6. maja 1814 je postal poveljnik 2. brigade 8. pehotne divizije, 18. februarja 1818 poveljnik 1. brigade 23. pehotne divizije, 29. maja 1821 poveljnik Finskega polka, od 7. februarja 1823 poveljnik 1. brigade 2. gardne pehotne divizije in od 14. marca 1825 poveljnik 1. brigade 1. gardne pehotne divizije. Njegova brigada je bila med prvimi, ki so 14. decembra 1825 prisegli novemu carju Nikolaju I. Naslednji dan je bil povi\xc5\xa1an v generaladjutanta in 22. avgusta 1826 v generalporo\xc4\x8dnika._NEWLINE_Sodeloval je v vojni proti Turkom (1828-29) in 23. septembra 1828 je postal poveljnik 1. gardne pehotne divizije. Leta 1831 se je udele\xc5\xbeil poljske kampanje._NEWLINE_Umrl je za kolero.'